Године 1489. краљица Катарина Корнаро продаје Кипар Млечанима. У периоду од 1489. до 1570. године Кипар се налази под влашћу Млечана. Већ 1489. године, Турци нападају Кипар у склопу Млетачко-турског рата. Приликом напада су многи градови опљачкани, а становништво продато у робље. Године 1539. Турска поново води рат са Млетачком те напада Кипар и пљачка Лимасол. Млечани су због честих турских упада утврдили Фамагусту, Никозију и Керинеју. Остали градови били су лак плен.